open-index/open-wikipedia-markdown huggingface dataset:
คิงดอมส์ออฟแอมะเลอร์: เรกคอนนิ่ง

***คิงดอมส์ออฟแอมะเลอร์: เรกคอนนิ่ง*** () เป็นวิดีโอเกมแนวแอ็กชันเล่นตามบทบาทที่พัฒนาโดยบิ๊กฮิวจ์เกมส์และจัดจำหน่ายโดย 38 สตูดิโอส์ และ อิเล็กทรอนิก อาตส์ สำหรับ ไมโครซอฟท์ วินโดวส์ เพลย์สเตชัน 3 และ เอกซ์บอกซ์ 360

การพัฒนา *เรกคอนนิ่ง* เริ่มต้นในปี 2009 ตามฉากของแอมะเลอร์ที่สร้างโดย Curt Schilling ผู้ก่อตั้ง 38 สตูดิโอส์ และผู้เขียน R. A. Salvatore สำหรับ *โปรเจ็กต์โคเปอร์นิคัส* เกมออนไลน์ผู้เล่นจำนวนมากแบบเล่นตามบทบาทที่อยู่ระหว่างการพัฒนา โดยใช้ต้นแบบเกมที่ปรับปรุงใหม่ซึ่งสร้างขึ้นก่อนที่ 38 สตูดิโอส์ จะเข้าซื้อบิ๊กฮิวจ์เกมส์ *เรกคอนนิ่ง* ตั้งใจจะเปิดตัวจักรวาลของ *แอมะเลอร์* ก่อน *โปรเจ็กต์โคเปอร์นิคัส* แต่กลับถูกพัฒนาเป็นโปรเจ็กต์เดี่ยว บุคคลที่มีชื่อเสียงหลายคนมีส่วนในการออกแบบเกม รวมถึงศิลปิน Todd McFarlane, นักออกแบบ Ken Rolston และนักแต่งเพลง Grant Kirkhope

*เรกคอนนิ่ง* ได้รับคำชมจากนักวิจารณ์ถึงการออกแบบการต่อสู้และกราฟิก แต่เนื้อเรื่องและการขาดความลึกของรูปแบบการเล่นหรือคุณสมบัติดั้งเดิมกลับถูกวิพากษ์วิจารณ์ แม้ว่าจะมียอดขายเหนือความคาดหมายสำหรับทรัพย์สินทางปัญญาใหม่และสร้างผลกำไรทางการเงินให้กับอิเล็กทรอนิก อาตส์ แต่ตัวเกมกลับทำผลงานในเชิงพาณิชย์ได้ต่ำกว่าที่ 38 สตูดิโอส์ และบิ๊กฮิวจ์เกมส์คาดการณ์ไว้ มีการเปิดตัวเนื้อหาที่ดาวน์โหลดได้สองรายการ แต่ภาคต่อที่วางแผนไว้ถูกยกเลิกเนื่องจากการปิดตัวลงของ 38 สตูดิโอส์

เวอร์ชันรีมาสเตอร์ที่มีชื่อว่า *รี-เรกคอนนิ่ง* วางจำหน่ายในปี 2020 สำหรับไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน รวมถึงมีการพอร์ตลงนินเท็นโด สวิตช์ และส่วนขยายที่สาม *Fatesworn* วางจำหน่ายในปี 2021 ฉบับรีมาสเตอร์และส่วนขยายได้รับการพัฒนาโดย Kaiko และจัดจำหน่ายโดยทีเอชคิวนอร์ดิก ซึ่งได้เข้าซื้อทรัพย์สินทางปัญญาของ *แอมะเลอร์* ใน *รี-เรกคอนนิ่ง* มีการปรับสมดุลของรูปแบบการเล่นและรวมคุณสมบัติของเนื้อหาที่ดาวน์โหลดได้ก่อนหน้าทั้งหมด การวางจำหน่ายครั้งนี้ได้รับทั้งคำวิจารณ์ผลมเนื่องจากปัญหาทางเทคนิคที่ได้รับการแก้ไขในแพตช์ และกลไกซึ่งถือเป็นนวัตกรรมเมื่อวางจำหน่ายที่ล้าสมัย

## รูปแบบการเล่น
เป็นเกมที่มีผู้เล่นคนเดียวและใช้การโจมตีแบบแฮคแอนด์แสลช เช่นเดียวกับ เฟเบิล ผู้ก่อตั้ง38 สตูดิโอส์กล่าวว่า
ระบบการเล่นจะเหมือนลูกผสมระหว่างก็อดออฟวอร์กับโอบลิเวียน

## อ้างอิง

## แหล่งข้อมูลอื่น
* ''Kingdoms of Amalur: Reckoning'' official site
* 38 Studios official site 
* Kotaku reports ''Kingdoms of Amalur: Reckoning''

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเอกซ์บอกซ์ 360
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมโอเพนเวิลด์
หมวดหมู่:วิดีโอเกมแฟนตาซี
หมวดหมู่:วิดีโอเกมแอ็กชันเล่นตามบทบาท
หมวดหมู่:วิดีโอเกมที่ผู้เล่นสามารถเลือกเพศได้
หมวดหมู่:วิดีโอเกมเล่นตามบทบาท
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับนินเท็นโดสวิตช์
ลำน้ำว้า

thumb|ลำน้ำว้า ไหลผ่านอุทยานแห่งชาติแม่จริม

**ลำน้ำว้า** หรือ **แม่น้ำว้า** มีต้นกำเนิดมาจากเทือกเขาบริเวณพื้นที่หมู่บ้านน้ำว้า ตำบลบ่อเกลือเหนือ อำเภอบ่อเกลือ จังหวัดน่าน ไหลลัดเลาะผ่านพื้นที่ อำเภอสันติสุข อำเภอแม่จริม จนไปบรรจบกับแม่น้ำน่านที่ อำเภอเวียงสา ณ บริเวณพึ้นที่รอยต่อสามตำบลของอำเภอเวียงสา อันได้แก่ ตำบลไหล่น่าน ตำบลขึ่ง และ ตำบลกลางเวียง ชึ่งคนท้องถิ่นเรียกกันว่า "สบว้า" รวมระยะทางกว่า 300 กิโลเมตร โดยได้ไหลผ่านอุทยานแห่งชาติในจังหวัดน่าน รวม 3 แห่ง ได้แก่ อุทยานแห่งชาติขุนน่าน อุทยานแห่งชาติดอยภูคา และอุทยานแห่งชาติแม่จริม

ลำน้ำว้าแบ่งออกเป็น 3 ตอน คือ น้ำว้าตอนบน น้ำว้าตอนกลาง และน้ำว้าตอนล่าง ซึ่งนักท่องเที่ยวนิยมมาผจญภัยในรูปแบบการล่องแก่ง

## อ้างอิง

## แหล่งข้อมูลอื่น
* จารึกความกล้าบนผืนน้ำกับที่สุดของเส้นทางล่องแก่งของเมืองไทย - ลำน้ำว้า 

* 

หมวดหมู่:อุทยานแห่งชาติขุนน่าน
หมวดหมู่:มหัศจรรย์เมืองไทย
หมวดหมู่:แม่น้ำในจังหวัดน่าน
หมวดหมู่:อำเภอบ่อเกลือ
หมวดหมู่:อำเภอสันติสุข
หมวดหมู่:อำเภอแม่จริม
หมวดหมู่:อำเภอเวียงสา
หลวงปู่ผาง จิตฺตคุตฺโต

**หลวงปู่ผาง** (5 สิงหาคม พ.ศ. 2445 — 24 มีนาคม พ.ศ. 2525) พระคณาจารย์สายพระป่าในประเทศไทย ที่ได้อุทิศตนให่แก่พระพุทธศาสนา จนประชาชนชาวพุทธศาสนาได้เลื่อมใสศรัทธาท่าน และเวลามีงานบุญใด ๆ ท่านก็จะเป็นองค์ประธานร่วมอนุโมทนาในการทำบุญในครั้งนี้ด้วย ท่านได้สร้างพระพุทธรูป สร้างสาธารณะให้ดียิ่งขึ้น เพื่อเจริญพระพุทธศาสนาต่อไป

## ประวัติ
**หลวงพ่อผาง**ท่านมีนามเดิมว่า ผาง ครองยุติ เกิดเมื่อวันที่  5 สิงหาคม พ.ศ. 2445 ณ บ้านกุดกะเสียน ตำบลเขื่องใน อำเภอเขื่องใน จังหวัดอุบลราชธานี เป็นบุตรของนายทัน และ นางบัพพา ครองยุติ  ในช่วงชีวิตเยาว์วัย หลวงปู่ท่านได้เรียนจบชั้นประถมศึกษาปีที่ 4 ท่านมีอุปนิสัยรักความเป็นธรรม มีความซื่อสัตย์ มีความเมตตากรุณาต่อสัตว์  และ ชอบทำประโยชน์ให้กับส่วนรวมเสมอ  ต่อมาได้อุปสมบทเป็นพระภิกษุในมหานิกาย เมื่อปี พ.ศ. 2465 ณ วัดเขื่องกลาง บ้านเขื่องกลาง ตำบลเขื่องใน อำเภอเขื่องใน จังหวัดอุบลราชธานี โดยมีพระครูดวน เป็นพระอุปัชฌาย์ พระอาจารย์ดี เป็นพระกรรมวาจาจารย์ ท่านศึกษาพระธรรมวินัย มีความรู้พอสมควร ต่อมาจึงได้ลาสิกขาจากสมณเพศ และได้มีครอบครัวตามประเพณีอยู่หลายปี ภรรยาของท่านเป็นคนบ้านแดงหม้อ ต. แดงหม้อ อ. เขื่องใน จ. อุบลราชธานี  แต่ไม่มีบุตร 

ในชีวิตฆราวาสของท่าน ท่านเป็นคนที่มีความขยัน มีความใส่ใจในงาน ประกอบอาชีพทำไร่ไถนา บางครั้งก็เป็นพ่อค้าเรือใหญ่บรรทุกข้าวจากแม่น้ำมูลไปขายตามลำน้ำชีน้อย บางครั้งก็เป็นพ่อค้าวัว นำวัวไปขายที่เขมรต่ำ หลวงปู่ได้ใช้ความพยายามอย่างเต็มที่ในการสร้างฐานะให้แก่ครอบครัว ต่อมาเมื่ออายุได้ 43 ปี ท่านก็ได้ตัดสินใจออกบวชครั้งที่ 2 เมื่อปี พ.ศ. 2488 เป็นพระภิกษุฝ่ายธรรมยุติกนิกาย พร้อมกับภรรยา ภรรยาบวชเป็นแม่ชี ส่วนเงินที่เหลือ ท่านได้มอบให้กับบุตรบุญธรรม ที่วัดคูขาด บ้านคูขาด ต.หนองเหล่า อ.เขื่องใน จ.อุบลราชธานี มีพระครูศรีสุตาภรณ์ (สี พุทธสาโร) เป็นพระอุปัชฌาย์ ส่วนพระกรรมวาจาจารย์และพระอนุสาวนาจารย์ไม่ปรากฏ หลังจากอุปสมบทแล้ว ท่านได้จำพรรษาอยู่ที่วัดเดิม แต่ท่านได้เข้าศึกษาอบรมพระกรรมฐาน อยู่ในสำนักวัดป่าวารินชำราบ อ.วารินชำราบ จ.อุบลราชธานี กับพระญาณวิศิษฏ์สมิทธิวีราจารย์ (สิงห์ ขนฺตยาคโม) และหลวงปู่มหาปิ่น ปญฺญาพโล และหลังจากปฏิบัติธรรมกับพระอาจารย์สิงห์แล้ว ท่านก็เดินธุดงค์ไปฝากตัวเป็นศิษย์กับหลวงปู่มั่น ภูริทตฺโต ได้พอสมควร ก็ท่องเที่ยววิเวกไปแต่ผู้เดียวในป่าเขา จังหวัดเพชรบูรณ์ เป็นถิ่นทุรกันดารเป็นเวลาหลายปี 

ต่อมาท่านได้เดินธุดงค์ไปจำพรรษาอยู่หลายวัด และในระหว่างนั้น ท่านได้สร้างวัดแห่งใหม่ขึ้นมาคือ วัดบ้านแจ้ง ในปี พ.ศ. 2505 และได้เป็นประธานในการสร้างพระธาตุขามแก่น นโรดม ในปี พ.ศ. 2523 เพื่อเฉลิมฉลองกรุงรัตนโกสินทร์มีอายุได้ 200 ปี (พ.ศ. 2325 — พ.ศ. 2525) และท่านได้ร่วมทอดผ้ากฐินสามัคคีเมื่อวันที่ 21 พฤศจิกายน พ.ศ. 2524 หลวงปู่ท่านได้เข้ารักษา(ตัว)เมื่อวันที่ 28 พฤศจิกายน พ.ศ. 2524 วัดที่ ท่านจำพรรษาคือวัดอุดมคงคาคีรีเขต (ดูน) บ้านดอนแก่นเท่า ตำบลนางาม อำเภอมัญจาคีรี  จังหวัดขอนแก่นและได้ถึงแก่มรณภาพเมื่อวันที่ 24 มีนาคม พ.ศ. 2525 สิริรวมอายุได้  79 ปี

## อ้างอิง

## แหล่งข้อมูลอื่น
* http://forum.uamulet.com/view_topic.aspx?bid=135&qid=8224
* http://www.taradplaza.com/product/3358736
* http://www.baanmaha.com/community/thread13600.html

หมวดหมู่:สายพระป่าในประเทศไทย
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:บุคคลจากอำเภอเขื่องใน
หมวดหมู่:บุคคลจากอำเภอมัญจาคีรี
หมวดหมู่:ภิกษุจากจังหวัดอุบลราชธานี
หมวดหมู่:ภิกษุจากจังหวัดขอนแก่น
ซาลาแมนเดอร์ยักษ์

**ซาลาแมนเดอร์ยักษ์** () เป็นสกุลของสัตว์ครึ่งบกครึ่งน้ำขนาดใหญ่จำพวกซาลาแมนเดอร์ ใช้ชื่อสกุลว่า *Andrias* ในวงศ์ซาลาแมนเดอร์ยักษ์ (Cryptobranchidae)

มีลักษณะเฉพาะ คือ มีช่องเหงือก 1 คู่ ที่ปิด  จัดเป็นซาลาแมนเดอร์และสัตว์ครึ่งบกครึ่งน้ำที่มีขนาดใหญ่ที่สุดในโลก โดยอาจยาวได้ถึงเกือบ 2 เมตร พบเฉพาะลำธารหรือแหล่งน้ำที่ใสสะอาด มีออกซิเจนละลายในปริมาณที่สูง และมีอุณหภูมิหนาวเย็น ในภูมิภาคเอเชียตะวันออก 2 ประเทศเท่านั้น คือ จีน และญี่ปุ่น

แบ่งออกได้เป็น 2 ชนิด คือ
*ซาลาแมนเดอร์ยักษ์ญี่ปุ่น (*Andrias japonicus*)
*ซาลาแมนเดอร์ยักษ์จีน (*Andrias davidianus*) 
*† *[[Andrias scheuchzeri]]* (อาจเป็นไปได้ว่าเป็นชื่อพ้องของซาลาแมนเดอร์ยักษ์จีน)

## อ้างอิง

## แหล่งข้อมูลอื่น

หมวดหมู่:วงศ์ซาลาแมนเดอร์ยักษ์
ซาลาแมนเดอร์

**ซาลาแมนเดอร์** () เป็นสัตว์มีกระดูกสันหลังที่อยู่ในชั้นสัตว์ครึ่งบกครึ่งน้ำ จัดอยู่ในอันดับ Caudata และ Urodelaออกลูกเป็นตัวหรือเป็นไข่

## ลักษณะและพฤติกรรม

มีรูปร่างส่วนมากมีขา 2 คู่ และมีหาง ลำตัวสั้นและมีกล้ามเนื้อลำตัวลักษณะเป็นปล้องเล็กน้อย บางชนิดที่อาศัยอยู่ในน้ำมีลำตัวเรียวยาวและลดรูปของขา เช่น สกุล *[[Amphiuma]], [[Siren (genus)|Siren]], [[Oedipina]], [[Pseudobranchus]]* ส่วนมากได้ลดรูปจำนวนชิ้นของกระดูกกะโหลก และตัวเต็มวัยมีขนาดแตกต่างกันมาก คือ ระหว่าง 3 เซนติเมตร จนถึงเกือบ 2 เมตร ตัวเต็มวัยมีบางส่วนอาศัยอยู่บนบก แต่ผสมพันธุ์ในน้ำ แต่บางชนิดก็อาศัยและผสมพันธุ์กันบนบก หรืออาศัยอยู่แต่ในน้ำและผสมพันธุ์กันในน้ำ หรืออาศัยอยู่บนต้นไม้

ซาลาแมนเดอร์ไม่มีช่องหูชั้นกลางและไมมีแผ่นเยื่อแก้วหู โครงสร้างใช้รับฟังเสียงประกอบด้วยกระดูกคอลิวเมลลา และกระดูกโอเพอคิวลัม โครงสร้างทั้ง 2 นี้อาจเป็นกระดูกอ่อนหรือเป็นกระดูกและเชื่อมต่อกับหูชั้นใน กระดูกคอลิวเมลลาใช้รับฟังคลื่นเสียงในอากาศ ส่วนกระดูกโอเพอคิวลัมที่เชื่อมต่อกับกระดูกซูปราสคาพูลาของกระดูกหัวไหล่และกล้ามเนื้อใช้รับฟังคลื่นเสียงคลื่นความถี่ต่ำในอากาศและแรงสะเทือนบนพื้นดิน อย่างไรก็ตามซาลาแมนเดอร์ในหลายวงศ์ก็ไม่มีกระดูกโอเพอคิวลัมและหรือไม่มีกล้ามเนื้อ

มีโครงสร้างทางผิวหนังเหมือนกับสัตว์ครึ่งบกครึ่งน้ำอันดับอื่น รวมทั้งมีต่อมเมือกและต่อมพิษใช้ป้องกันตัว ต่อมเมือกในหลายชนิดทำหน้าที่สังเคราะสารฟีโรโมนเพื่อใช้ดึงดูดเพศตรงข้ามในการเกี้ยวพาราสี ขณะที่ต่อมเมือกของบางวงศ์และบางสกุลจะอยู่รวมกันเป็นกลุ่ม เช่น วงศ์ Plethodontidae และสกุล *[[Notophthalmus]]*

การสืบพันธุ์มีทั้งแบบปฏิสนธิภายในและปฏิสนธิภายนอกร่างกาย ตัวอ่อนมีรูปร่างเหมือนวัยรุ่นและตัวเต็มวัย แต่มีเหงือกและมีโครงสร้างของร่างกายบางประการที่เกี่ยวข้องกับการอาศัยอยู่ในน้ำอยู่ เช่น มีครีบหาง มีช่องเปิดเหงือก และไม่มีเปลือกตา ไม่มีกระดูกแมคซิลลา และโครงสร้างเนื้อเยื่อชั้นผิวหนังแตกต่างจากตัวเต็มวัย ซึ่งทั้งหมดนี้จะแปรสภาพเป็นของตัวเต็มวัยเมื่อวัยอ่อนเปลี่ยนรูปร่าง เพดานปากของวัยอ่อนแปรเปลี่ยนสภาพเมื่อเปลี่ยนรูปร่างเช่นเดียวกัน ซึ่งเป็นลักษณะเฉพาะของสัตวครึ่งบกครึ่งน้ำในอันดับนี้

## การจำแนก
ปัจจุบัน มีการอนุกรมวิธานซาลาแมนเดอร์และนิวต์ (ชื่อสามัญใช้เรียกซาลาแมนเดอร์ขนาดเล็ก) ออกเป็นวงศ์ทั้งหมด 10 วงศ์ (3 อันดับย่อย) ใน 68 สกุล และมีชนิดพันธุ์ประมาณ 580 ชนิด ส่วนใหญ่อาศัยอยู่ในทวีปอเมริกาเหนือและในเขตอบอุ่นของยูเรเชีย แต่บางวงศ์ก็มีการกระจายพันธุ์ในทวีปอเมริกาใต้และอเมริกากลาง รวมถึงบางส่วนของทวีปแอฟริกาและเอเชียกลางตามแนวเทือกเขาหิมาลัยด้วย

***อันดับย่อย [[Cryptobranchoidea]]**

***อันดับย่อย [[Salamandroidea]]**

***อันดับย่อย [[Sirenoidea]]**

## ความสัมพันธ์กับมนุษย์
ซาลาแมนเดอร์และนิวต์ ถูกเรียกชื่อสามัญมาจากสัตว์ประหลาดในเทพปกรณัมกรีก คือ ซาลาแมนเดอร์ ที่เล่ากันว่ามีรูปร่างคล้ายจิ้งจก แต่เมื่ออยู่ในไฟแล้วไม่ตาย ปกติแล้วเป็นสัตว์ที่มนุษย์ไม่ใช้เป็นอาหาร แต่นิยมเลี้ยงเป็นสัตว์เลี้ยง เพราะความน่าสนใจในวงจรชีวิตและหลายชนิดก็มีสีสันสวยงาม และรูปร่างลักษณะที่แปลก โดยชนิดที่ได้รับการยกย่องว่ามีความสวยที่สุด คือ กะท่าง ซึ่งเป็นเพียงชนิดเดียวเท่านั้นที่พบได้ในประเทศไทย โดยเฉพาะตัวผู้ในฤดูผสมพันธุ์จะมีแต้มบนลำตัวชัดเจนเป็นสีส้มสด แต่ก็มีความเสี่ยงเป็นชนิดที่ใกล้จะสูญพันธุ์แล้ว 

อีกทั้งยังเลี้ยงไว้เพื่อการศึกษาวิจัยในเรื่องสเต็มเซลล์ของแอกโซลอเติลด้วย

## อ้างอิง

## แหล่งข้อมูลอื่น
*เว็บไซต์ขององค์กรอนุรักษ์ซาลาแมนเดอร์และนิวต์

หมวดหมู่:สัตว์สะเทินน้ำสะเทินบก
หมวดหมู่:ซาลาแมนเดอร์
คาร์ล แฟร์ดีนันท์ เบราน์

**คาร์ล แฟร์ดีนันท์ เบราน์** (; 6 มิถุนายน ค.ศ. 1850 – 20 เมษายน ค.ศ. 1918) เป็นนักประดิษฐ์และนักฟิสิกส์ชาวเยอรมันและได้รับรางวัลโนเบลสาขาฟิสิกส์ในปี ค.ศ. 1909 ร่วมกับกูลเยลโม มาร์โกนี ผลงานของเบราน์มีส่วนสำคัญต่อการพัฒนาของเทคโนโลยีวิทยุและโทรทัศน์

หมวดหมู่:บุคคลที่เกิดในปี พ.ศ. 2393
หมวดหมู่:นักฟิสิกส์ชาวเยอรมัน
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวเยอรมันผู้ได้รับรางวัลโนเบล
หมวดหมู่:บุคคลจากรัฐเฮ็สเซิน
หมวดหมู่:ศิษย์เก่าจากมหาวิทยาลัยมาร์บวร์ค
หมวดหมู่:ศิษย์เก่าจากมหาวิทยาลัยฮุมบ็อลท์แห่งเบอร์ลิน
หมวดหมู่:บุคคลจากสถาบันเทคโนโลยีคาลส์รูเออ
หมวดหมู่:บุคคลจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยสทราซบูร์
หมวดหมู่:บุคคลจากมหาวิทยาลัยทือบิงเงิน
หมวดหมู่:บุคคลจากมหาวิทยาลัยเวือทซ์บวร์ค
โรงเรียนเสนา "เสนาประสิทธิ์"

**โรงเรียนเสนา "เสนาประสิทธิ์"** เป็นโรงเรียนรัฐบาลประเภทโรงเรียนมัธยมศึกษาขนาดใหญ่ ในสังกัดสำนักงานเขตพื้นที่การศึกษามัธยมศึกษาพระนครศรีอยุธยา สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณตำบลเสนา อำเภอเสนา จังหวัดพระนครศรีอยุธยา เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นและโรงเรียนประจำอำเภอเสนา

## ประวัติ
**โรงเรียนเสนา "เสนาประสิทธิ์"** มีชื่อเดิมว่า **โรงเรียนประจำอำเภอเสนา "เสนาประสิทธิ์"** ก่อตั้งในปี พ.ศ. 2479 โดยระยะแรกใช้สถานที่ของโรงเรียนเหม่นเต็ง โรงเรียนวัดบ้านแพน และแพหน้าที่ว่าการอำเภอเสนาเป็นสถานที่เรียนชั่วคราว และได้ย้ายมายังที่ดิน 12 ไร่ 2 งาน 11 ตารางวา ซึ่งเป็นที่ตั้งปัจจุบัน เมื่อวันที่ 15 มีนาคม พ.ศ. 2479

## สัญลักษณ์ประจำโรงเรียน
* **ตราสัญลักษณ์ประจำโรงเรียน** รูปคบเพลิงอยู่ตรงกลางเสมา แต่ละฝั่งของเสมามีสีเขียวและสีเหลือง ด้านบนมีคติธรรมประจำโรงเรียนและด้านล่างมีชื่อโรงเรียน
* **คติธรรม** *ธมฺโม หเว รกฺขติ ธมฺมจาริ* แปลว่า ธรรมย่อมรักษาผู้ประพฤติธรรม
* **สีประจำโรงเรียน**
**  สีเขียว
**  สีเหลือง
* **เพลงประจำโรงเรียน** เพลงประจำโรงเรียนเสนา "เสนาประสิทธิ์"

## อ้างอิง

## แหล่งข้อมูลอื่น
* เว็บไซต์โรงเรียนเสนา "เสนาประสิทธิ์" 
* 
* 

หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนมัธยมศึกษาประจำอำเภอในจังหวัดพระนครศรีอยุธยา
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพระนครศรีอยุธยา
หมวดหมู่:โรงเรียนที่ก่อตั้งในปี พ.ศ. 2479
หมวดหมู่:สิ่งก่อสร้างในอำเภอเสนา
ถัน เย่าเหวิน

**ถัน เย่าเหวิน** (, จีนตัวเต็ม: 譚耀文, จีนตัวย่อ: 谭耀文) นักแสดงและนักร้องชื่อดังของฮ่องกง

เกิดเมื่อวันที่ 19 มีนาคม ค.ศ. 1969 มีชื่อเล่นว่า อาถัน (阿譚) มีความใฝ่ฝันอยากจะทำงานในวงการบันเทิงมาตั้งแต่เล็ก เมื่ออายุ 16 ปี  ได้เรียนการแสดงและการร้องเพลง จนกระทั่งในปี ค.ศ. 1986 ได้เข้าประกวดความสามารถของบริษัท TVB และได้ที่ 7 และได้รับการยอมรับจาก เหมย เย่นฟาง ต่อมาได้ออกอัลบั้มในแนวเพลงที่ไม่ใช่กระแสหลักอย่าง แจ๊ซ จึงไม่ได้รับการตอบรับเท่าที่ควร ในปี ค.ศ. 1992 วอร์เนอร์ มิวสิก จึงไม่ต่อสัญญาให้

จากนั้นจึงหันมาสู่การแสดงเป็นหลัก ในซีรีส์และภาพยนตร์เรื่องต่าง ๆ ของฮ่องกง ซึ่งประสบความสำเร็จกว่า มีผลงานต่าง ๆ มากมาย ซึ่งหนึ่งในนั้นได้เคยแสดงในละครโทรทัศน์ที่ทางฮ่องกงผลิตร่วมกับช่อง 3 ของไทย คือ *[[ข้ามฟ้าเฉือนคม|Split Second]]* หรือ *ข้ามฟ้าเฉือนคม* ในปี ค.ศ. 2003 โดยแสดงคู่กับ ศรีริต้า เจนเซ่น และฉัตรชัย เปล่งพานิช 2 นักแสดงนำชาวไทย

ชีวิตส่วนตัว สมรสไปเมื่อต้นปี ค.ศ. 2004

## ผลงาน
**ซีรีส์**
*Swordsman Lai Bo Yee (1995)
*The Hitman Chronicles (1997)
*Duke of Mount Deer 2000 (2000) 
*Split Second (2004)
*Fox Volant of the Snowy Mountain (2006)
* Legend of Fang De and Miao Cui Hua (2006)
*The Holy Pearl (2011)
*A Happy Life (2013)

**ภาพยนตร์**
**[[Ip Man 3]]* (2015)
**[[A Land without Boundaries]]* (2011)
**[[The Detective 2]]* (2011)
**[[I Love Hong Kong]]* (2011)
**[[Just Another Pandora's Box]]* (2010)
**[[Here Comes Fortune]]* (2010)
**[[To Live and Die in Mongkok]]* (2009)
**[[ฟงอวิ๋น ขี่พายุทะลุฟ้า 2 (ภาพยนตร์)|The Storm Warriors]]* (2009)
**[[Lady Cop & Papa Crook]]* (2009)
**[[Mr. Right]]* (2008)
**[[Trivial Matters]]* (2007)
**[[In Love with the Dead]]* (2007)
**[[นรกขุม 19 เกมสั่งตาย|Naraka 19]]* (2007)
**[[Simply Actors]]* (2007)
**[[Luxury Fantasy]]* (2007)
**[[Eastern Legend]]* (2007)
**[[Who's Next]]* (2007)
**[[A Chinese Tall Story]]* (2005)
**[[The Myth (film)|The Myth]]* (2005)
**[[City of SARS]]* (2003)
**[[The Story of Long]]* (2003)
**[[My Troublesome Buddy]]* (2003)
**[[The New Option]]* (2002)
**[[Hak diy fung wan|The Wall]]* (2002)
**[[Body Puzzle]]* (2002)
**[[La Brassiere]]* (2001) [cameo]
**[[The Legend of Zu]]* (2001)
**[[Born Wild]]* (2001)
**[[Comeuppance]]* (2000)
**[[Crying Heart]]* (2000)
**[[Violent Cop]]* (2000)
**[[Killers from Beijing]]* (2000)
**[[Homicidal Maniac]]* (2000)
**[[พายุดาบดวลสะท้านฟ้า|The Duel]]* (2000)
**[[The Legend of Speed]]* (1999)
**[[Purple Storm (film)|Purple Storm]]* (1999)
**[[My Loving Trouble 7]]* (1999)
**[[Century of the Dragon]]* (1999)
**[[Love in the River]]* (1998)
**[[Operation Billionaires]]* (1998)
**[[Beast Cops]]* (1998)
**[[Point of No Return (1990 film)|Point of No Return]]* (1990)

## อ้างอิง

## แหล่งข้อมูลอื่น
*เว็บไซต์ส่วนตัว 
*[ข้อมูลจาก [IMDb]]

หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:นักร้องชายชาวฮ่องกง
หมวดหมู่:นักแสดงภาพยนตร์ฮ่องกง
แซเทอร์เดย์ไนทส์เมนอีเวนท์

**แซเทอร์เดย์ไนทส์ เมนอีเวนท์** เป็นรายการโทรทัศน์ที่เกี่ยวกับมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) ออกอากาศทุกวันเสาร์ ออกอากาศครั้งแรกระหว่างวันที่ 11 พฤษภาคม 1985 ถึง 14 พฤศจิกายน 1992 หลังจากนั้นรายการนี้ได้หายไปยาวนานมากถึง 14 ปี ก่อนกลับมาจัดขึ้นอีกครั้งระหว่างวันที่ 18 มีนาคม 2006 ถึง 2 สิหาคม 2008

## แหล่งข้อมูลอื่น
* 
*  (1985 version)
*  (2006 version)
* 

ซเทอร์เดย์ไนทส์เมนอีเวนท์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2528
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2535
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2549
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2551
เทอร์มินอล 21 อโศก

**เทอร์มินอล 21 อโศก** เป็นศูนย์การค้าแห่งหนึ่งในกรุงเทพมหานคร บริหารงานโดย ทรัสต์เพื่อการลงทุนในสิทธิการเช่าอสังหาริมทรัพย์ แอล เอช ช้อปปิ้ง เซ็นเตอร์ ภายใต้เครือแลนด์ แอนด์ เฮ้าส์ ร่วมกับสยาม รีเทล ดีเวลอปเมนท์ เจ้าของศูนย์การค้าแฟชั่นไอส์แลนด์ โดยพัฒนาที่ดินบริเวณทางแยกอโศกมนตรีที่เคยเป็นห้องแสดงรถยนต์วอลโวมาก่อนให้เป็นศูนย์การค้าและห้องอยู่อาศัยที่ให้บริการในลักษณะเดียวกับโรงแรม (serviced apartment) ครบวงจร เชื่อมต่อกับรถไฟฟ้าบีทีเอส สายสุขุมวิท สถานีอโศก และรถไฟฟ้ามหานคร สายสีน้ำเงิน สถานีสุขุมวิท ตัวโครงการประกอบด้วยศูนย์การค้า 9 ชั้น และห้องอยู่อาศัยที่ให้บริการในลักษณะเดียวกับโรงแรม 20 ชั้น โดดเด่นด้วยกลยุทธ์แทงค์น้ำ ศูนย์อาหารราคาถูก นับเป็นแม็กเน็ตสำคัญ ทำให้คนใช้บริหารห้างมากขึ้น

## ประวัติ
เทอมินัล อโศก เป็นที่ดิน 9 ไร่ บริเวณซอยสุขุมวิท 19 เดิมเป็นโชว์รถ วอลโว่   โดย อนันต์ อัศวโภคิน ซึ่งเคยพัฒนาแฟชั่นไอส์แลนด์ ในนามสยามรีเทลเป็นประธาน แลนด์ แอนด์ เฮ้าส์ ร่วมกับ GIC จากสิงค์โปร์ เช่าที่จากตระกูลหวั่งหลี ซี่งเป็นผู้พัฒนาฟิวเจอร์พาร์ค รังสิต มีกำหนดการเช่า 30 ปี เริ่มก่อสร้างปี 2549-2550 แล้วเสร็จปี 2554 เงินลงทุน 6,000 ล้านบาท เทอมินัล 21 ตัวเลข 21 นั้นเอามาจากชื่อซอยสุขุมวิท 21 ( ถนนอโศกมนตรี)    

## การจัดสรรพื้นที่
โครงการเทอร์มินอล 21 อโศก ออกแบบโดยยึดแนวคิด "จุดหมายปลายทางแห่งการช็อปปิ้ง" (The Destination for Inspiration) แต่ละชั้นจะตกแต่งเป็นบรรยากาศของเมืองสำคัญของโลก ได้แก่ อิสตันบูล, โรม, ลอนดอน, โตเกียว, แซนแฟรนซิสโก และลอสแอนเจลิส โดยมีพื้นที่สำคัญดังนี้
* กูร์เมต์ มาร์เก็ต สาขาแรกนอกห้างสรรพสินค้ากลุ่มเดอะมอลล์
* โรงภาพยนตร์เอสเอฟ ซีเนม่า จำนวน 8 โรงภาพยนตร์
* ฟิตเนส เฟิรส์ท
* สปอร์ตเวิลด์
* ศูนย์อาหาร เพียร์ 21
* โรงแรมแกรนด์ เซ็นเตอร์พอยท์ สุขุมวิท เทอร์มินอล 21
นอกจากนี้ยังมีทางเชื่อมไปยังสถานีอโศกของรถไฟฟ้าบีทีเอส และสถานีสุขุมวิทของรถไฟฟ้ามหานครสายสีน้ำเงิน อีกด้วย

## อ้างอิง

หมวดหมู่:ศูนย์การค้าในเขตวัฒนา
ตู้ เหวินเจ๋อ

**ตู้ เหวินเจ๋อ** (, ) นักแสดงชายชาวฮ่องกง เกิดเมื่อวันที่ 8 มิถุนายน ค.ศ. 1972 ที่ฮ่องกง

ตู้ เหวินเจ๋อ เริ่มต้นอาชีพนักแสดงจากบทบาทตัวประกอบในละครโทรทัศน์ประเภทน้ำเน่าของ ATV ก่อนจะเข้าสู่การแสดงที่ใหญ่กว่านั้นในปี ค.ศ. 2000 ซึ่งบทบาทส่วนมากจะเป็นไปในแบบตัวประกอบที่ตลก มีสีสัน ต่อมาได้พลิกบทบาทมารับบทดราม่าที่หนักเข้ม กับบท อาคัง ลูกน้องในของแก๊งค์มาเฟียของแซม ใน *[[Infernal Affairs]]*, *[[Infernal Affairs II]]*, *[[ปิดตำนานสองคนสองคม|Infernal Affairs III]]* ทั้ง 3 ภาค ในปี ค.ศ. 2002 และ ค.ศ. 2003 ซึ่งแสดงได้ดีจนเป็นที่จดจำ และมีชื่อเข้าชิงรางวัลนักแสดงประกอบชายยอดเยี่ยมด้วย ต่อมาได้รับบทนำเป็นครั้งแรกใน *[[Isabella]]* ในปี ค.ศ. 2006

นอกจากการเป็นนักแสดงแล้ว ยังเป็นนักจัดรายการวิทยุ โดยเป็นเจ้าของรายการเองชื่อ *On a Clear Day* (在晴朗的一天出發) เป็นรายการโชว์ในตอนเช้า ร่วมกับ อู๋ จินหยู และยังเป็นนักถ่ายภาพสมัครเล่นอีกด้วย

ชีวิตส่วนตัว สมรสกับ เทียน เย่าหนี ซึ่งเป็นนักแสดงเช่นเดียวกัน ในปี ค.ศ. 2005

## ผลงาน
* Never Say Goodbye (2001) 
* Golden Chicken (2002)
* Infernal Affairs (2002)
* Black Mask 2: City of Masks (2002)
* Nine girls and a Ghost (2002)
* Infernal Affairs II (2003)
* Infernal Affairs III (2003)
* The Twins Effect (2003)
* Cat and Mouse (2003)
* Escape from Hong Kong Island (2004)
* Jiang Hu (2004)
* Initial D (2005)
* Colour of the Loyalty (2005)
* Isabella (2006)
* Confession of Pain (2006)
* Legend of the Fist: The Return of Chen Zhen (2010) - พากย์
* All's Well, Ends Well  (2011) 
* Mr. and Mrs. Incredible (2011) 
* The Sorcerer and the White Snake (2011)

## อ้างอิง

## แหล่งข้อมูลอื่น
* [ข้อมูลจาก [IMDb]]
* เว็บบล็อกส่วนตัว

หมวดหมู่:นักแสดงฮ่องกง
หมวดหมู่:บุคคลที่นับถือลัทธิเต๋า
หมวดหมู่:พุทธศาสนิกชนชาวฮ่องกง
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
วนอุทยานพุม่วง

**วนอุทยานพุม่วง** ตั้งอยู่ในท้องที่ตำบลจระเข้สามพัน อำเภออู่ทอง จังหวัดสุพรรณบุรี อยู่ในเขตป่าสงวนแห่งชาติป่าเขาตะโกปิดทองและป่าเขาเพชรน้อย มีเนื้อที่ประมาณ 1,725 ไร่ โดยกรมป่าไม้ได้ประกาศจัดตั้งเป็นวนอุทยานเมื่อวันที่ 26 ธันวาคม พ.ศ. 2527  เป็นภูเขาหลายลูกติดต่อกันส่วนใหญ่เป็นหินปูน บริเวณตอนกลางเป็นที่ราบ สูงประมาณ 100-130 เมตร บริเวณสูงที่สุดคือเขาโกปิดทองสูง 233 เมตรเหนือระดับน้ำทะเล และมีสถานที่ประวัติศาสตร์เกี่ยวกับวรรณคดีอยู่บริเวณเชิงเขา ป่าที่พบเป็นป่าเบญจพรรณ พันธุ์ไม้ที่พบได้แก่ ตะโก พุด โมกมัน มะกอกป่า จั่น ปรง จันทน์ขาว จันผา เป็นต้น

## สถานที่ท่องเที่ยว
* น้ำตกพุม่วง
* ป่าพุหางนาค
* น้ำตกพุหางนาค
* น้ำตกเขาทำเทียม
* คอกช้างดิน
* วัดเขาถ้ำเสือ


ไฟล์:จุดชมวิวบนป่าพุนางนาค.jpg|จุดชมวิวป่าพุหางนาค
ไฟล์:เส้นทางเดินศึกษาธรรมชาติวนอุทยานแห่งชาติพุม่วง.jpg|เส้นทางเดินศึกษาธรรมชาติ
ไฟล์:น้ำตกพุม่วง2554.jpg|น้ำตกพุม่วงปัจจุบันค่อนข้างแห้ง มีน้ำน้อย เพราะป่าต้นน้ำถูกทำลาย
ไฟล์:ทางเข้าวนอุทยานแห่งชาติพุม่วง.jpg|ทางเข้าที่ทำการวนอุทยานแห่งชาติพุม่วง
ไฟล์:น้ำตกเขาทำเทียม.jpg|น้ำตกเขาทำเทียม
ไฟล์:ลำห้วยพุหางนาค, Oct2012.JPG|ถนนตัดผ่านลำห้วยพุหางนาค


## อ้างอิง

พุม่วง
หมวดหมู่:ภูมิศาสตร์ของจังหวัดสุพรรณบุรี
หมวดหมู่:อำเภออู่ทอง
มิตซูบิชิ เอเอเอ็ม-3

**มิตซูบิชิ เอเอเอ็ม-3** (อาวุธปล่อยอากาศสู่อากาศแบบ 90, 90式空対空誘導弾) เป็นอาวุธปล่อยอากาศสู่อากาศพิสัยใกล้ พัฒนาโดยญี่ปุ่น เริ่มเข้าประจำการตั้งแต่คริสต์ศตวรรษที่ 90 และถูกแทนที่โดย เอไอเอ็ม-9 ไซด์ไวน์เดอร์

## ข้อมูลจำเพาะ
* ยาว: 3.1 ม
* เส้นผ่าศูนย์กลาง: 127 มม.
* น้ำหนัก: 91 กก.
* ระบบนำวิถี: อินฟราเรด
* ระยะ: 13 กม.

## แหล่งข้อมูลอื่น
*FAS AAM-3

หมวดหมู่:อาวุธปล่อยอากาศสู่อากาศ
หมวดหมู่:มิสไซล์พิสัยสั้น
รุกขเทวดา

thumb|upright|250px|รุกขเทวดาตามคติพม่า
**รุกขเทวดา** () คือเทวดาที่สิงสถิตอยู่ตามไม้ต้น คัมภีร์ธัมมปทัฏฐกถาถือว่ารุกขเทวดาอยู่จำพวกเดียวกับพระภูมิ และเป็นเทวดาในชั้นจาตุมหาราชิกา

ส่วน **นางไม้** เป็นผีผู้หญิงที่สิงสถิตตามต้นไม้ใหญ่ ศาสนาพุทธถือว่านางไม้เป็นคนธรรพ์ที่ถือกำเนิดอยู่ภายในต้นไม้ และต่างจากรุกขเทวดาตรงที่ เมื่อต้นไม้ที่สิงสถิตนั้นล้มลง รุกขเทวดาจะย้ายไปอาศัยต้นไม้อื่นต่อ แต่นางไม้ยังคงสถิตในต้นไม้นั้นเรื่อยไปแม้ไม้นั้นจะถูกแปรรูปแล้วก็ตาม

นางไม้ตามความเชื่อของไทย จัดเป็นสตรีสาวสวย ไว้ผมยาวประบ่า ห่มผ้าสไบเฉวียงบ่า นุ่งผ้าจีบงดงาม แต่นางไม้ในความเชื่อของชาวตะวันตก หรือที่เรียกว่า "นิมฟ์" มักจะไม่นุ่งห่มเสื้อผ้าอาภรณ์ อาจจะเป็นในแง่ของผีที่ไม่มีความก้าวหน้าด้านการแต่งตัวเคยแต่งกายอย่างไรก็แต่งเช่นนั้น ไม่สวมเสื้อหรือรองเท้า แต่จะสวมหมวกหรือมงกุฎอยู่เสมอไม่ถอดออก

## อ้างอิง
; เชิงอรรถ

; บรรณานุกรม

*  
* 
* 

หมวดหมู่:เทวดาตามความเชื่อของไทย
หมวดหมู่:ต้นไม้ในปรัมปราวิทยา
เฉิน เสี่ยวชุน

**เฉิน เสี่ยวชุน** (จีนตัวเต็ม: 陳小春, จีนตัวย่อ: 陈小春, พินอิน: Chén Xiǎochūn, ) นักแสดงและนักร้องชายชาวฮ่องกงที่มีชื่อเสียง 

เฉิน เสี่ยวชุนเกิดเมื่อวันที่ 8 กรกฎาคม ค.ศ. 1967 ที่เมืองฮุ่ยโจว มณฑลกวางตุ้งมีน้องชายหนึ่งคนและน้องสาวสองคน เฉิน เสี่ยวชุนเป็นคนที่รักและให้ความสำคัญกับครอบครัวมาก  จบการศึกษาจากโรงเรียนมัธยมปั๋วชงของฮ่องกง พูดได้ทั้งภาษากวางตุ้ง, จีนกลางและภาษาอังกฤษ  โดยเรียนเต้นรำและทำงานนักเต้นก่อนมาเป็นนักแสดงและนักร้อง 

เข้าสู่วงการบันเทิงจากการสมัครอบรมเป็นแดนเซอร์ของสถานีโทรทัศน์ทีวีบีในปี ค.ศ.  1985 เนื่องจากมีพรสวรรค์ด้านดนตรี จึงทำให้เขาได้เติบโตในวงการเพลงจนถึงระดับเป็นนักร้องและนักแสดงดาวรุ่ง ด้วยเทคนิคการร้องเพลงและฝีมือการแสดงที่ยอดเยี่ยมทำให้ได้รับความนิยมจากแฟน ๆ อย่างมาก และทำให้ได้รับรางวัลทางดนตรีและการแสดงมากมาย ตั้งแต่ปี ค.ศ. 1993– ค.ศ.  2006 ได้ออกอัลบั้มแล้วทั้งหมด 25 ชุด และได้รับการต้อนรับเป็นอย่างดีทุกชุด 

ด้านผลงานการแสดงมักจะแสดงเป็นตัวประกอบในภาพยนตร์และซีรีส์หลายเรื่อง อาทิ *[[Young and Dangerous]]* ในปี ค.ศ. 1996, *[[Downtown Torpedoes]]*, *[[Young and Dangerous 4]]* และ*[[A Chinese Ghost Story: The Tsui Hark Animation]]* (ให้เสียงพากย์) ในปี ค.ศ. 1997, *[[Enter The Eagles]]* และ *[[Born to be King]]* ในปี ค.ศ. 1998, *[[Initial D]]* ในปี ค.ศ. 2005 และได้รับบทนำใน *[[The Duke of Mount Deer (1998)|The Duke of Mount Deer]]* หรือ *[[อุ้ยเสี่ยวป้อ]]* ซีรีส์ ในปี ค.ศ. 1998, *[[Escape from Hong Kong Island]]* ในปี ค.ศ. 2004 และรับบท *[[เฉินเจิน]]* ใน *[[Huo Yuanjia (2008)|Huo Yuanjia]]* หรือ *นักชกผู้พิชิต* ในปี ค.ศ. 2008 คู่กับ เจิ้ง อี้เจี้ยน

ด้านชีวิตส่วนตัว สมรสกับ อิง ไฉ่เอ๋อ นักแสดงสาวไปเมื่อวันที่ 14 กุมภาพันธ์ ค.ศ. 2010 ที่ลาสเวกัส

## ผลงานด้านการแสดงภาพยนตร์

## อ้างอิง

## แหล่งข้อมูลอื่น
*
* รวมอัลบั้มเพลงและรูปภาพ

หมวดหมู่:นักแสดงภาพยนตร์ฮ่องกง
หมวดหมู่:นักร้องฮ่องกง
หมวดหมู่:นักร้องชายชาวฮ่องกง
หมวดหมู่:นักแสดงละครโทรทัศน์ชายชาวฮ่องกง
เหตุเรือข้ามฟากล่มในแซนซิบาร์

**เหตุเรือข้ามฟากล่มในแซนซิบาร์** เกิดขึ้นเมื่อวันที่ 10 กันยายน พ.ศ. 2554 เรือโดยสารข้ามฟาก เอ็มวี สไปซ์ ไอแลนเดอร์ 1 บรรทุกผู้โดยสารอย่างน้อย 800 คน ล่มนอกชายฝั่งแซนซิบาร์ มียืนยันว่าอย่างน้อย 240 คนเสียชีวิต เรือโดยสารดังกล่าวกำลังเดินทางระหว่างอันกูจาและเพ็มบา ซึ่งอยู่นอกชายฝั่งแซนซิบาร์แผ่นดินใหญ่ เมื่อเรือเกิดพลิกคว่ำ ผู้โดยสารอย่างน้อย 620 คนได้รับการช่วยเหลือมาจากเรือข้ามฟากที่กำลังจมนั้น

เมื่อเวลา 21.00 น. ตามเวลาท้องถิ่น (19:00 UTC) เรือเอ็มวี สไปซ์ ไอแลนเดอร์ 1 แล่นออกจากอันกูจา เกาะหลักในกลุ่มเกาะแซนซิบาร์ ไปยังเกาะเพ็มบาห่างไปทางเหนือ ความจุอย่างเป็นทางการของเรือนั้นมีลูกเรือ 45 คน และผู้โดยสาร 645 คน (รวม 690 คน) แต่มีรายงานว่ามีผู้โดยสารมากกว่า 800 คนบนเรือ ราวสี่ชั่วโมงหลังเรือออกจากท่า สไปซ์ ไอแลนเดอร์ 1 ล่มลงระหว่างแซนซิบาร์กับเพ็มบา เรือนั้นคาดว่าเกิดพลิกคว่ำหลังสูญเสียกำลังเครื่องยนต์ ในบรรดาผู้ที่อยู่บนเรือนั้น ราว 620 คนได้รับความช่วยเหลือ ซึ่งในจำนวนนี้มี 40 คนได้รับบาดเจ็บสาหัส นอกเหนือไปจากจำนวนผู้โดยสารแล้ว เรือข้ามฟากดังกล่าวยังเชื่อว่าขนส่งสินค้าอย่างข้าวและสินค้าอื่นด้วย

ยอดผู้เสียชีวิตในช่วงแรกมีรายงานว่า เพียง 40 คน ก่อนอัปเดตเป็น 53 คน และ 163 คน ยอดผู้เสียชีวิตอย่างเป็นทางการของรัฐบาลอยู่ที่ 197 คน เมื่อวันที่ 11 กันยายน วันรุ่งขึ้น ยอดผู้เสียชีวิตเพิ่มอีกเป็น 240 คน

## อ้างอิง

หมวดหมู่:พ.ศ. 2554
หมวดหมู่:แซนซิบาร์
หมวดหมู่:อุบัติเหตุเรืออับปาง
หมวดหมู่:อุบัติเหตุทางทะเลใน พ.ศ. 2554
โลร็อง บากโบ

**กูดู โลร็อง บากโบ** (, เกิด 31 พฤษภาคม พ.ศ. 2488) เป็นประธานาธิบดีคนที่ 4 แห่งโกตดิวัวร์ ตั้งแต่ พ.ศ. 2543 จนกระทั่งถูกจับกุมในเดือนเมษายน พ.ศ. 2554 มีอาชีพเป็นครูสอนประวัติศาสตร์ ตลอดจนเป็นนักเคมีและนักฟิสิกส์สมัครเล่น

บากโบเคยถูกจำคุกในช่วงต้นคริสต์ทศวรรษ 1970 และอีกครั้งในต้นคริสต์ทศวรรษ 1990 และเขาได้ในชีวิตพลัดถิ่นในฝรั่งเศสระหว่างคริสต์ทศวรรษ 1980 ส่วนใหญ่ อันเป็นผลมาจากการเคลื่อนไหวสหภาพของเขา บากโบก่อตั้งแนวหน้าประชาชนไอวอเรียน (FPI) ขึ้น ใน พ.ศ. 2525 และลงสมัครชิงตำแหน่งประธานาธิบดีกับเฟลิกซ์ อูฟูแว็ต-บัวญี (Félix Houphouët-Boigny) ซึ่งไม่ประสบผลสำเร็จ ในยุคเริ่มต้นของการเมืองแบบหลายพรรคใน พ.ศ. 2533 แต่ก็ชนะได้ที่นั่งในสภานิติบัญญัติแห่งโกตดิวัวร์

บากโบดำรงตำแหน่งประธานาธิบดีหลังรอแบร์ เกอี (Robert Guéï) หัวหน้าคณะรัฐประหาร ห้ามนักการเมืองชั้นนำคนอื่นมิให้ลงแข่งกับบากโบในการเลือกตั้งประธานาธิบดีเมื่อเดือนตุลาคม พ.ศ. 2543 บากโบอ้างชัยชนะหลังการเลือกตั้งและผู้สนับสนุนยึดท้องถนนและโค่นเกอี บากโบเป็นประธานาธิบดีหลังจากนั้น

หลังการเลือกตั้งประธานาธิบดี พ.ศ. 2553 บากโบท้าทายการนับผลคะแนนเลือกตั้ง กล่าวหาว่ามีการโกง และปฏิเสธจะลงจากตำแหน่ง เขาเรียกร้องให้ประกาศให้ผลการเลือกตั้งจากเก้าภูมิภาคของประเทศเป็นโมฆะ อาลาซาน วาตารา (Alassane Ouattara) ถูกประกาศว่าเป็นผู้ชนะการเลือกตั้ง และได้รับการรับรองเช่นนั้นจากผู้สังเกตการณ์เลือกตั้ง และประชาคมระหว่างประเทศ หลังความขัดแย้งภายในช่วงสั้น ๆ บากโบถูกจับกุมโดยกองทัพสาธารณรัฐนิยมแห่งไอวอรีโคสต์

หมวดหมู่:ประธานาธิบดีโกตดิวัวร์
เสอ ซือม่าน

**เสอ ซือม่าน** หรือ **หวี ซือมั่น** (, ) นักแสดงหญิงชาวฮ่องกงที่มีชื่อเสียง โดยเฉพาะอย่างยิ่งในแบบละครโทรทัศน์หรือซีรีส์ เกิดเมื่อวันที่ 28 พฤษภาคม ค.ศ. 1975 ที่ฮ่องกง มีชื่อเล่นว่า อาเสอ  (阿佘) เกิดในครอบครัวที่มีแม่ พ่อเลี้ยง พี่ชายและน้องชายอย่างละคน ส่วนพ่อที่แท้จริงเสียชีวิตไปตั้งแต่เธอยังไม่เกิด

จบการศึกษาระดับมัธยมศึกษาตอนปลายที่ฮ่องกงแล้ว ได้ไปเรียนต่อด้านการจัดการโรงแรมที่ลูเซิร์น สวิตเซอร์แลนด์ สามารถใช้ภาษาอังกฤษและเยอรมันได้ดี เมื่อเรียนจบจึงกลับมาหางานทำที่ฮ่องกง ระหว่างนั้นแม่เธอแนะนำให้เข้าประกวดนางงามฮ่องกงเมื่อปี ค.ศ. 1997 จึงเป็นจุดเปลี่ยนที่ทำให้ได้เข้าสู่วงการบันเทิง ซึ่งผลการประกวดเธอได้ตำแหน่งรองอันดับ 2 ทำให้สถานีโทรทัศน์ทีวีบีเซ็นสัญญาเป็นนักแสดงในสังกัดในปี ค.ศ. 1998 และได้รับบทเด่นทันที แม้ไม่ใช่นางเอก ในผลงานเรื่องแรก ๆ เช่น *[[Time Off]]* ปี ค.ศ. 1998, *[[จิ้งจอกภูเขาหิมะ|Flying Fox of Snowy Mountain]]* หรือ *จิ้งจอกภูเขาหิมะ*, *[[คดีดังกองปราบ|Detective Investigation Files IV]]* หรือ *คดีดังกองปราบ* และ*[[Crimson Sabre]]* หรือ *กระบี่เลือดสะท้านบู๊ลิ้ม*  ในปี ค.ศ. 1999, *[[The Heaven Sword and Dragon Saber (2000)|The Heaven Sword and Dragon Saber]]* หรือ *ดาบมังกรหยก* ในปี ค.ศ. 2000

ต่อมาได้รับบทนางเอกเป็นครั้งแรกจากเรื่อง *[[Return of the Cuckoo]]* หรือ *หัวใจปรารถนา* ซึ่งประสบความสำเร็จเป็นอย่างมาก โดยเฉพาะในตัวของนักแสดงนำ และค่อย  ๆ มีชื่อเสียงขึ้นมาพร้อมกับรับบทที่หลากหลายมากขึ้น

ในปี ค.ศ. 2006 ได้รับคว้ารางวัล 4 นางเอกยอดนิยมร่วมกับ หลิน ซินหยู ของไต้หวัน, เจ้า เวย และหลิว อี้เฟย์ จากจีนแผ่นดินใหญ่

ผลงานที่มีชื่อเสียงในปัจจุบัน ได้แก่ *[[The Drive of Life]]* ในปี ค.ศ. 2007 และ  *4 in Love* หรือ *ศึกบุปผาวังมังกร* ในปี ค.ศ. 2011 รวมถึงบทบาท จี้ฮองเฮา จาก เล่ห์รักวังต้องห้าม ในปี 2018

## ผลงาน
* Time Off (1998)
* Flying Fox of Snowy Mountain (1998)
* Detective Investigation Files IV (1998)
* Crimson Sabre (1999)
* The Heaven Sword and Dragon Saber (2000)
* Return of the Cuckoo (2000)
* Point of No Return (2003)
* Qian Long Xia Jiang Nan (2003)
* War and Beauty (2004)
* Lethal Weapons of Love and Passion (2006)
* Drive of Life (2007)
* Forensic Heroes II (2008)
* You′re Hired (2009)
* Heaven and Earth (2010)
* Can′t Buy Me Love (2010)
* 4 in Love (2011)
* My Sister of Eternal Flower (2011)
* Line Walker (2014)

## อ้างอิง

## แหล่งข้อมูลอื่น
* [รูปและข้อมูลจาก [IMDb]]
* เว็บไซต์ส่วนตัว

หมวดหมู่:นักร้องหญิงชาวฮ่องกง
หมวดหมู่:นักแสดงภาพยนตร์ฮ่องกง
หมวดหมู่:นักแสดงละครโทรทัศน์หญิงชาวฮ่องกง
ตี๋ ชิง

**ตี๋ ชิง** ตามสำเนียงมาตรฐาน หรือ **เต็กเซง** ตามสำเนียงฮกเกี้ยน (; ค.ศ. 1008–1057) เป็นขุนทหารแห่งราชวงศ์ซ่งเหนือ (北宋) ของจักรวรรดิจีน

## ประวัติ

ตี๋ ชิง เกิดในครอบครัวยากจนที่ซีเหอ (西河) ในเฝินโจว (汾州) ปัจจุบัน คือ เฝินหยาง (汾陽) ในชานซี (山西) จุดเด่นของเขา คือ สักหน้า และเก่งกาจการยิงธนูบนหลังม้า

ค.ศ. 1038 รัชกาลจักรพรรดิซ่งเหรินจง (宋仁宗) เขาได้รับแต่งตั้งเป็นจื่อฮุยฉื่อ (指揮使) แห่งหยานโจว (延州) ซึ่งปัจจุบันเป็นส่วนหนึ่งของฉ่านซี (陕西) และเขาได้ร่วมรบในสงครามระหว่างราชวงศ์ซ่งกับเพื่อนบ้าน คือ เซี่ยตะวันตก (西夏) แต่ละครั้งที่ออกรบ เขาจะสวมหน้ากากทำจากสัมฤทธิ์และปล่อยผมเผ้ายุ่งเหยิง ผลงานของเขาทำให้เขาได้เลื่อนตำแหน่งเป็นชูมี่ฟู่ฉื่อ (樞密副使) ซึ่งช่วยบัญชาการชูมี่เยฺวี่ยน (樞密院)

แม้เขาเป็นทหาร แต่ก็เป็นที่ทราบกันว่า เขาสนิทสนมกับขุนนางพลเรือนหลายคน เช่น ฟ่าน จ้งยาน (范仲淹), หาน ฉี (韓琦), และอิ่น จู (尹洙) ฟ่าน จ้งยาน ยังเคยนำสำเนาพงศาวดาร *[[จั่วจฺวั้น]]* (左傳) มาให้เขาอ่าน นอกจากนี้ เขายังเล่าเรียนด้านยุทธศาสตร์ทหารจนแตกฉาน

ตลอดชีวิตราชการของเขา เขาได้ร่วมสงคราม 25 สงคราม คราวที่มีชื่อที่สุด คือ การบุกด่านคุนหลุน (崑崙關) ในคืนวันที่ 15 เดือนอ้าย ค.ศ. 1053

เขาเสียชีวิตใน ค.ศ. 1057 อายุ 48 ปี

## ตำนาน

ตี๋ ชิง พร้อมด้วยขุนศึกตระกูลหยาง และเปาบุ้นจิ้น เป็นตัวละครหลักในนวนิยาย 3 เรื่อง ซึ่งหลี อฺวี่ถัง (李雨堂) ประพันธ์ขึ้นในสมัยราชวงศ์ชิง (清朝) คือ *[[บ้วนฮ่วยเหลา]]* (萬花樓; "หอหมื่นบุปผา"), *[[อู๋หู่ผิงซี]]* (五虎平西; "ห้าเสือพิชิตประจิม"), และ *[[อู๋หู่ผิงหนาน]]* (五虎平南; "ห้าเสือพิชิตปักษ์ใต้")

ในนวนิยายข้างต้น บิดาของเขาเป็นขุนนางพลเรือนนาม ตี้ กฺว่าง (狄廣), มารดาของเขา คือ นางเมิ่ง (孟氏), และป้าของเขา คือ ตี๋ เชียนจิน (狄千金) ซึ่งสมรสกับอ๋องแปด (八王) พระปิตุลาของจักรพรรดิซ่งเหรินจง

## อ้างอิง

*  Toqto'a et al., *[[History of Song (Yuan dynasty)|History of Song]]*, vol. 290 (Di Qing).
*  Sima Guang, *[[Sushui Jiwen]]*, vol. 13.

หมวดหมู่:บุคคลที่เกิดในปี ค.ศ. 1008
หมวดหมู่:บุคคลที่เสียชีวิตในปี ค.ศ. 1057
หมวดหมู่:ขุนพลราชวงศ์ซ่ง
หมวดหมู่:ขุนพลจากชานซี
หมวดหมู่:เปาบุ้นจิ้น
สงวนลิขสิทธิ์

**สงวนลิขสิทธิ์** () เป็นวลีที่กำเนิดขึ้นในกฎหมายลิขสิทธิ์โดยเป็นส่วนหนึ่งของข้อความสงวนลิขสิทธิ์ วลีดังกล่าวระบุว่าผู้ถือลิขสิทธิ์สงวน หรือถือสิทธิ์ทั้งหมดซึ่งกำหนดโดยกฎหมายลิขสิทธิ์ เช่น การแจกจ่าย การแสดง และการสร้างสรรค์ผลงานดัดแปลง ไว้เพื่อการใช้สอยของตน นั่นคือ พวกเขาไม่ได้สละซึ่งสิทธิ์ใด ๆ ที่กล่าวมา กฎหมายลิขสิทธิ์ในประเทศส่วนใหญ่ไม่กำหนดใหต้องมีประกาศดังนี้แล้ว แต่วลีดังกล่าวยังมีอยู่ หลายคนอาจเข้าใจจากการใช้โดยทั่วไปว่าวลีดังกล่าวหมายความถึงสิทธิตามกฎหมายใด ๆ หากเดิมวลีดังกล่าวเกี่ยวข้องเฉพาะกับลิขสิทธิ์เท่านั้น

ในอดีต วลีดังกล่าวจำเป็นต้องระบุตามผลของอนุสัญญาบัวโนสไอเรส ค.ศ. 1910 ซึ่งสั่งให้ต้องมีข้อความสงวนสิทธิ์เพื่อให้ได้รับการคุ้มครองในประเทศผู้ลงนามอนุสัญญา วลีดังกล่าวนั้นกำหนดให้ต้องเพิ่มเป็นข้อความลายลักษณ์อักษรว่าสิทธิ์ทั้งหมดซึ่งได้มาภายใต้กฎหมายลิขสิทธิ์ที่มีอยู่ (อย่างเช่น สิทธิ์ในการตีพิมพ์ผลงานในพื้นที่หนึ่ง ๆ) นั้น ผู้ถือลิขสิทธิ์ถือไว้ และอาจมีการดำเนินการตามกฎหมายต่อการละเมิดลิขสิทธิ์

ข้อกำหนดให้ต้องเพิ่มข้อความนี้นั้นเลิกใช้และถูกคัดค้านอย่างสำคัญในวันที่ 23 สิงหาคม ค.ศ. 2000 เมื่อนิคารากัวเป็นภาคีประเทศสุดท้ายของอนุสัญญาบัวโนสไอเรสที่ได้เป็นภาคีผู้ลงนามอนุสัญญาเบิร์นว่าด้วยการคุ้มครองงานวรรณกรรมและศิลปกรรมเช่นกัน โดยก่อนหน้านั้น ทุกประเทศที่เป็นภาคีของอนุสัญญาบัวโนสไอเรส (ซึ่งเป็นสนธิสัญญาด้านลิขสิทธิ์ฉบับเดียวที่กำหนดให้มีการใช้ข้อความนี้) เป็นภาคีอนุสัญญาเบิร์นเช่นกัน ซึ่งกำหนดให้การคุ้มครองมีผลโดยไม่ต้องมีข้อความสงวนลิขสิทธิ์อย่างเป็นทางการแต่อย่างใด
 
เนื่องจากกฎหมายลิขสิทธิ์ไม่ตรงไปตรงมา และไม่ค่อยเป็นที่เข้าใจอย่างกว้างขวางในรายละเอียด ตลอดจนข้อกำหนดเดิมของอนุสัญญาบัวโนสไอเรสและการคัดค้านวลีดังกล่าวในปัจจุบันไม่เป็นที่รู้กันโดยทั่วไป วลีดังกล่าวจึงยังพบใช้กันอยู่อย่างแพร่หลายและเป็นธรรมเนียมอันสะดวกซึ่งศิลปิน นักเขียน และผู้สร้างสรรค์ผลงานใช้กันอย่างกว้างขวาง เพื่อป้องกันความกำกวมและประกาศชัดเจนถึงคำเตือนว่าเนื้อหาของตนนั้นไม่อาจถูกคัดลอกได้อย่างเสรี

## ดูเพิ่ม
* ครีเอทีฟคอมมอนส์ ใช้คำว่า "สงวนลิขสิทธิ์บางประการ" (some rights reserved)
* สาธารณสมบัติ

หมวดหมู่:สัญญาลิขสิทธิ์
หมวดหมู่:คำศัพท์กฎหมาย
ข้อความสงวนลิขสิทธิ์

**ข้อความสงวนลิขสิทธิ์** () ซึ่งอาจเป็นสัญลักษณ์หรือวลีก็ได้ เป็นการแจ้งผู้ใช้ถึงการอ้างบุริมสิทธิ์ในการเป็นเจ้าของลิขสิทธิ์ในผลงานจัดพิมพ์

กฎหมายลิขสิทธิ์แตกต่างกันไปในแต่ละประเทศ และข้อความสงวนลิขสิทธิ์จำเป็นต้องมีในราว 20 ประเทศสำหรับผลงานที่จะได้รับการคุ้มครองภายใต้ลิขสิทธิ์ ก่อน พ.ศ. 2532 ผลงานจัดพิมพ์ทั้งหมดในสหรัฐอเมริกาจำเป็นต้องมีข้อความสงวนลิขสิทธิ์ หรือสัญลักษณ์ © ตามด้วยวันที่จัดพิมพ์และชื่อเจ้าของลิขสิทธิ์ จึงจะได้รับการคุ้มครองโดยลิขสิทธิ์ แต่ปัจจุบันเลิกใช้แล้ว และการใช้ข้อความลิขสิทธิ์ปัจจุบันแล้วแต่เลือกในสหรัฐอเมริกา แม้เจ้าของลิขสิทธิ์จำนวนมากยังใช้เพื่อยับยั้งการละเมิดลิขสิทธิ์ หรือเป็นข้อความว่า เจ้าของเจตนาถือครองการอ้างลิขสิทธิ์อยู่

## อ้างอิง

## ดูเพิ่ม
* สงวนลิขสิทธิ์

หมวดหมู่:กฎหมายลิขสิทธิ์
หลวงปู่ผินะ ปิยธโร

## ประวัติ
**หลวงปู่ผินะ ปิยธโร** ท่านเกิดเมื่อวันที่ 1 มีนาคม พ.ศ. 2456 ณ  บ้านหัวลำโพง อ.ทัพทัน จ.อุทัยธานี ในช่วงวัยเด็กท่านมีโรคประจำตัวที่รักษาไม่หาย  หลังจากการร้องให้ทุกครั้ง ท่านมักจะชักจนหน้าเขียว และมารดาได้พาไปหาหมอรักษาโรค หลวงพ่อสิน ได้บอกถึงรางว่า ชื่อ ทวายนั้นเป็นความหมายที่เป็นกาลกิณี จึงได้เปลี่ยนชื่อมาเป็น ผินะ  แปลว่า หันหน้า, หันหลัง, เปลี่ยนทิศทาง, ไม่แยแส, หรือเลิกคบกัน นับแต่นั้นอาการดังกล่าวได้ทุเลาลง จากนั้นหลังจากโยมบิดาได้เสียชีวิตลง ท่านจึงได้บรรพชาเป็นสามเณร และเมื่ออายุครบบวชท่านจึงได้อุปสมบทเป็นพระภิกษุเมื่อปี พ.ศ. 2481  ณ วัดหนองเต่า โดยมีพระครูอุดมคุณาภรณ์ เจ้าคณะอำเภอทัพทัน เป็นพระอุปัชฌาย์ และพระมหาอำนวย เป็นพระกรรมวาจาจารย์ ในระหว่างเป็นพระภิกษุ ท่านได้ขออนุญาตเจ้าอาวาสออกธุดงค์ไปจำพรรษาที่ วัดเกาะเทพเทโพ  หลังจากอุปสมบทแล้วเพียง 20 วัน ท่านจึงขอสึกออกมา เพราะยังกลัวศพอยู่ อยู่มาได้เพียง 11 วัน โยมมารดาก็ถึงแก่กรรมลงอีก ต่อมาก็เจาะจงมาที่พระภิกษุผินะ จูงศพให้ได้ เพราะเป็นโรคฝีในท้อง สับปเหร่อก็ผ่าท้องให้ดู ท่านก็ฉันอาหารไม่ได้ถึง  3 - 4 วัน  และมีอาการนอนไม่ค่อยหลับ จึงขอเจ้าอาวาสไปพักที่อื่นสัก 5 วัน แล้วจะกลบมาลาสิกขาบท  หลวงพ่อคำก็ได้สอบถามท่านและพระภิกษุอีก 1 รูป เป็นคนกลัวผี ก็สั่งสอนว่า สังขารของคนื่อนนั้นมันก็เหมือนกับของเรา จะรังเกียจไปทำไม ต่อมาท่านได้อยู่กับหลวงพ่อคำที่วัดเกาะเทพเทโพ อยู่ในหนึ่งเดือนเต็ม ๆ ก็เลิกกลัวผี  เกิดมานะว่าท่านจะบวชตลอดชีวิต  ต่อมาท่านึงได้เดินทางแสวงธรรมหาพระคณาจารย์เพื่อเรียนศึกษาวิปัสสนากรรมฐาน โดยมุ่งหน้าไปที่ วัดถ้ำตะโก แต่ก็ต้องผิดหวังเพราะ หลวงพ่อท่านได้มรณภาพไปก่อนหน้านั้นแล้ว ด้วยใจที่มานะ ท่านจึงได้อยู่จำพรรษาอยู่ที่ วัดถ้ำตะโก 2 พรรษา (พ.ศ. 2482 - 2484 หลังจากนั้น ท่านได้จาริกธุดงค์ไปฝากตัวเป็นลูกศิษย์กับ หลวงปู่มั่น ภูริทัตโต ได้อบรมบ่งนิสัยในการรักสันโดษ ออกธุดงค์มาเรื่อย ๆ ก็มาถึงที่ตำบลบ้านสนมลาว อันเป็นบ้านเก่าแก่ที่สร้างขึ้นมาตั้งแต่สมัยอยุธยาเป็นราชธานี (3 เมษายน พ.ศ. 1893 - 7 เมษายน พ.ศ. 2310)  หลวงพ่อท่านเริ่มอาพาธและถึงแก่มรณภาพเมื่อวันที่ 15 ตุลาคม พ.ศ. 2545  ก่อนหน้านี้หลวงพ่อผินะได้ทำหนังสือเขียนสั่งไว้ มีใจความว่า "เมื่อฉันละสังขาร ขอให้ปฏิบัติตามนี้ คือ ห้ามฉีดยาศพโดยเด็ดขาด ให้เก็บศพไว้ในสภาพนั่งขัดสมาธิ ให้บรรจุศพไว้ในที่เตรียมไว้ ณ สุสานผินะ ไม่ต้องมีการสวดศพ ไม่ต้องบอกคนมาก ห้ามเผาศพโดยเด็ดขาด" สั่ง ณ วันที่ 4 ตุลาคม 2545 ลงชื่อ พระผินะ ปิยธโร พระอาจารย์ใหญ่ประธานคณะปฏิบัติธรรม วัดสนมลาววิหาร ด้วยเกิดเหตุปรากฏการณ์ความมหัศจรรย์ ภายหลังการมรณภาพลงอย่างสงบของ "หลวงพ่อผินะ ปิยธโร" สิริอายุ 89 ปี เจ้าอาวาสวัดสนมลาว ร่างหลวงพ่อผินะนั่งหมดลมหายใจในท่านั่งขัดสมาธิอย่างสงบ เหตุที่ไม่ปกติเพราะท่านมรณภาพเวลาประมาณ 05.14 น. แต่เวลาล่วงเลยกว่า 12 ชั่วโมงแล้วร่างกายเนื้อตัวท่านยังอ่อนนิ่ม ไม่คล้ายดังคนที่หมดลมหายใจแต่อย่างใด 
## อ้างอิง

## แหล่งอ้างอิงเพิ่มเติม
* คำสอนหลวงพ่อผินะ
* เกจิจารย์ที่สังขารไม่เน่า 

หมวดหมู่:ภิกษุจากจังหวัดอุทัยธานี
หมวดหมู่:ภิกษุจากจังหวัดสระบุรี
หมวดหมู่:บุคคลจากอำเภอทัพทัน
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:เจ้าอาวาส
เอฟไอเอ็ม-92 สติงเจอร์

**เอฟไอเอ็ม-92 สติงเจอร์** เป็นอาวุธปล่อยผิวพื้นสู่อากาศ (SAM) นำวิถีด้วยอินฟราเรด ติดตั้งบนพาหนะภาคพื้นดิน บุคคลประทับบ่ายิง หรือบางกรณีสามารถติดตั้งกับเฮลิคอปเตอร์ได้ (AAM) พัฒนาโดยสหรัฐอเมริกาและเข้าประจำการในกองทัพบกสหรัฐในปี ค.ศ. 1981 และในอีก 29 ประเทศทั่วโลก มีสถิติบันทึกว่าสามารถทำลายอากาศยานได้ 270 ลำ

สติงเจอร์ผลิตโดยเรเธียน และได้รับสิทธิบัตรผลิตในเยอรมนีโดยอีเอดีเอส ปัจจุบันถูกผลิตขึ้นกว่า 70,000 กระบอก ถูกจัดให้อยู่ในประเภทของระบบป้องกันภัยทางอากาศแบบประทับบ่ายิง (MANPADS)

## อ้างอิง

## แหล่งข้อมูลอื่น

* เรเธียน (เจเนอรัลไดนามิกส์) เอฟไอเอ็ม-92 สติงเกอร์ - ระบบการออกแบบ
* Defense Update: Stinger VSHORAD Missile
* ระบบอาวุธ เอฟไอเอ็ม-92 สติงเกอร์: RMP & Basic

หมวดหมู่:อาวุธปล่อยผิวพื้นสู่อากาศ
หมวดหมู่:มิสไซล์พิสัยสั้น
หมวดหมู่:มิสไซล์ของสหรัฐอเมริกา
อนุสัญญากรุงบัวโนสไอเรส

**อนุสัญญาบัวโนสไอเรส** เป็นสนธิสัญญาด้านลิขสิทธิ์ ซึ่งลงนามที่กรุงบัวโนสไอเรส เมื่อวันที่ 11 เมษายน ค.ศ. 1910 ซึ่งกำหนดการรับรองลิขสิทธิ์ร่วมกัน แก่ผลงานที่มีข้อความระบุการสงวนสิทธิ์ (ข้อ 3) ซึ่งมักทำโดยการใช้วลี "สงวนลิขสิทธิ์" ติดกับข้อความสงวนลิขสิทธิ์ การนำไปปฏิบัตินั้นแตกต่างกันบ้าง โดยที่กฎหมายสหรัฐอเมริกากำหนดเพียงแต่ให้ระบุผู้ประพันธ์และปีที่พิมพ์เท่านั้น การคุ้มครองลิขสิทธิ์ภายใต้อนุสัญญาสำหรับเงื่อนไขสั้นกว่าของประเทศผู้คุ้มครองและประเทศอันเป็นแหล่งกำเนิดผลงานนั้น ("กฎแห่งเงื่อนไขสั้นกว่า", rule of the shorter term, ข้อ 6 และ 7) ธรรมชาติอันค่อนข้างคลุมเครือของการประกาศสงวนสิทธิ์นั้นนำไปสู่การพัฒนาถ้อยความที่ยาวขึ้นและเป็นภาษากฎหมายมากขึ้น ซึ่งได้ใช้เรื่อยมาจนถึงปัจจุบันแม้มีการพัฒนาในกฎหมายลิขสิทธิ์ระหว่างประเทศก็ตาม

อนุสัญญาดังกล่าวถือไว้โดยเฉพาะอย่างยิ่งโดยอนุสัญญาลิขสิทธิ์สากล เมื่อวันที่ 6 กันยายน ค.ศ. 1952 (ข้อ 18 แห่งรัฐบัญญัติเจนีวา) โดยการบัญญัติล่าสุดมาก่อนในกรณีที่เกิดความขัดแย้ง เพราะอนุสัญญาบัวโนสไอเรสไม่มีการแก้ไขเพิ่มเติม ข้อความสงวนลิขสิทธิ์เรียบง่ายจึงเพียงพอต่อการประกันการรับรองลิขสิทธิ์ระหว่างประเทศซึ่งเป็นภาคีต่ออนุสัญญาลิขสิทธิ์สากล (ยกเว้นเพียงฮอนดูรัสที่ไม่กระทำ) จนถึงวันที่ 23 สิงหาคม ค.ศ. 2000 ทุกภาคีอนุสัญญาบัวโนสไอเรสเป็นภาคีอนุสัญญาเบิร์นว่าด้วยการคุ้มครองงานวรรณกรรมและศิลปกรรม ซึ่งกำหนดให้การรับรองลิขสิทธิ์ระหว่างกันโดยไม่จำเป็นต้องมีพิธีรีตองอย่างเป็นทางการไม่ว่าอย่างไรก็ตาม (ข้อ 5.2)

อนุสัญญาบัวโนสไอเรสได้กลายมาเป็น "ความตกลงพิเศษ" ในข้อบทข้อ 20 แห่งอนุสัญญาเบิร์น อนุสัญญาบัวโนสไอเรสยังมีผลใช้บังคับอยู่ ที่สำคัญคือการพิจารณาประเทศแหล่งที่มาของผลงานและข้อบทการคุ้มครอง ซึ่งสามารถนำไปปรับใช้ได้ในประเทศซึ่งใช้ "กฎแห่งข้อบทสั้นกว่า" คือ เมื่อผลงานนั้นตีพิมพ์พร้อมกันในประเทศภาคีอนุสัญญาและที่ไม่ใช่ภาคีอนุสัญญา ประเทศภาคีอนุสัญญาจะถูกถือว่าเป็นประเทศที่มาของผลงานโดยไม่สนใจถึงข้อบทการคุ้มครองในประเทศนอกภาคีอนุสัญญา
 
หมวดหมู่:สนธิสัญญาทรัพย์สินทางปัญญา
หมวดหมู่:สนธิสัญญาลิขสิทธิ์
หมวดหมู่:สนธิสัญญาในคริสต์ศตวรรษที่ 20
ทีเอ็นเอ อิมแพ็ค! (วิดีโอเกม)

**ทีเอ็นเอ อิมแพ็ค!** เป็นวิดีโอเกมแรกของสมาคมTNA ที่ผลิตโดย Midway Studios in Los Angeles และวางจำหน่ายโดย มิดเวย์เกมส์ โดยนำตัวละครของนักมวยปล้ำ TNA มาต่อสู้กัน โดยภาคที่ได้วางจำหน่ายในรูปแบบ เพลย์สเตชัน 3 ,เพลย์สเตชัน 2 , เพลย์สเตชันพอร์เทเบิล , วี และ เอกซ์บอกซ์ 360  โดยจำหน่ายเมื่อวันที่ 9 กันยายน ค.ศ. 2008 แม้ว่าเกมที่ขายได้ 1.5 ล้านหน่วย ปัญหาทางการเงินที่มิดเวย์เกมส์ป้องกันไม่ให้เกิดการพัฒนาที่มีการวางแผนและการเปิดตัวของภาคต่อ

## อ้างอิง

## แหล่งข้อมูลอื่น
*Official Website
*Online Promotion and Trailers 

หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับเพลย์สเตชัน 3
หมวดหมู่:เกมสำหรับเพลย์สเตชัน 2
หมวดหมู่:เกมสำหรับนินเท็นโดวี
หมวดหมู่:เกมสำหรับเอกซ์บอกซ์ 360
หมวดหมู่:วิดีโอเกมต่อสู้
หมวดหมู่:วิดีโอเกมของโทเทิลนอนสต็อปแอคเชินเรสต์ลิง
หมวดหมู่:เกมเกี่ยวกับมวยปล้ำอาชีพ
สภามวยปล้ำโลก

**สภามวยปล้ำโลก** () หรือ **ดับเบิลยูดับเบิลยูซี** เป็นหนึ่งในสองรายการมวยปล้ำหลักของเปอร์โตริโก ซึ่งอีกรายการหนึ่งคือ สมาพันธ์มวยปล้ำระหว่างประเทศ

## แชมเปียนชิพส
### แชมเปียนชิพสปัจจุบัน

### อดีตแชมเปียนชิพส

## แหล่งข้อมูลอื่น
* WWC Title Histories
* Official website of WWC 

หมวดหมู่:สมาคมมวยปล้ำอาชีพของเปอร์โตริโก
หมวดหมู่:สภามวยปล้ำโลก
หมวดหมู่:รายชื่อสมาชิกของเนชันนัลเรสต์ลิงอัลไลแอนซ์
ฟาการาวา

**ฟาการาวา** (Fakarava, Havaiki-te-araro, Havai'i หรือ Farea) เป็นเกาะปะการังวงแหวน ในกลุ่มเกาะตูอาโมตูของดินแดนเฟรนช์โปลินีเซีย เป็นเกาะปะการังวงแหวนที่ใหญ่ที่สุดในกลุ่มเกาะตูอาโมตู ตั้งอยู่ในมหาสมุทรแปซิฟิกตอนใต้  เกาะมีรูปร่างคล้ายรูปสามเหลี่ยม ยาว 60 กิโลเมตร กว้าง 21 กิโลเมตร เกาะมีลากูนพื้นที่ 1,112 กม² มีผู้คนอาศัย 701 คน มีหมู่บ้านสำคัญคือ โรโตอาวา

หมวดหมู่:เฟรนช์พอลินีเชีย
ทวีพร คลังพลอย

**ทวีพร คลังพลอย** นางสาวไทยประจำปีพุทธศักราช ๒๕๒๙ เกิดเมื่อวันที่ ๑๒ กันยายน พ.ศ. ๒๕๐๗ ณ จังหวัดนครสวรรค์ ในปีนั้นนางสาวไทยจัดประกวด ณ ห้องบางกอกคอนเวนชั่น เซนเตอร์ เซ็นทรัลพลาซา ลาดพร้าว 

โดยการประกวดในปีนั้นเป็นที่กล่าวถึงในสือมวลชน เนื่องจากผู้ชมต่างเก็งกันไว้ว่า รองอันดับหนึ่ง คือ สรารัตน์ หรุ่มเรืองวงศ์ จะต้องได้เป็นนางสาวไทยปีนั้น แต่เมื่อผลประกาศออกมาว่า ทวีพร คลังพลอยได้เป็นนางสาวไทยปีนั้นจึงมีเสียงโห่จากผู้ชมในคอนเวชั่น เซ็นเตอร์ 

โดยในปีนั้น ธารทิพย์ พงษ์สุข นางสาวไทย 2528 เป็นผู้สวมมงกุฎให้ นับเป็นปีแรกที่นางสาวไทยในปีที่ผ่านมาสวมมงกุฎให้ผู้ที่ได้รับตำแหน่ง 

ทวีพรเป็นตัวแทนสาวไทยไปประกวดมิสยูนิเวิร์ส 1986 ณ กรุงปานามาซิตี ประเทศปานามา ไม่ผ่านเข้ารอบ

หมวดหมู่:นางสาวไทย

หมวดหมู่:บุคคลที่ยังมีชีวิตอยู่
หมวดหมู่:นางงามไทย
จิงเคอ

[thumb|300px|ภาพ[จิตรกรรมฝาผนังแสดงถึงการลอบสังหารฉินอ๋องของจิงเคอ (ฉินอ๋อง-ซ้าย), (จิงเคอ-ขวาและถูกจับตัวไว้ได้), (ฉินอู่หยาง หมอบกราบอยู่ตรงกลาง)]]
thumb|จิงเคอ

**จิงเคอ** (, , เวด-ไจลส์: Ching K'o, ) เป็นมือสังหารที่ลอบสังหารฉินอ๋อง หรือจิ๋นซีฮ่องเต้ ที่ปรากฏนามในประวัติศาสตร์จีนในยุคจ้านกว๋อ

## ในประวัติศาสตร์
เจ้าชายไท่จื่อตัน รัชทายาทแห่งแคว้นเยี่ยนได้ตกเป็นตัวประกันอยู่ในแคว้นฉินเป็นเวลานาน ตลอดเวลาถูกกดขี่สารพัด ต่อมาได้หลบหนีกลับไปยังแคว้นเยี่ยนได้สำเร็จ จึงกลายเป็นศัตรูอีกคนหนึ่งที่สำคัญของฉินอ๋อง 

ต่อมาแคว้นฉินได้บุกโจมตีแคว้นฉี, แคว้นฉู่, แคว้นฮั่น, แคว้นวุ่ย และแคว้นเจ้า ได้ราบคาบ สถานการณ์จึงคาดหมายได้ว่า ต่อไปจะบุกแคว้นเยี่ยนอย่างแน่นอน 

ไท่จื่อตันจึงมีบัญชาให้ จิงเคอ ซึ่งเป็นผู้เชี่ยวชาญการใช้มีด ปลอมตัวเป็นทูตแคว้นเยี่ยน พร้อมกับผู้ช่วยชื่อ ฉินอู่หยาง ไปยังเมืองเซียนหยาง เมืองหลวงของแคว้นฉินพร้อมกับบรรณาการคือ แผนที่เมืองจีชาง ของแคว้นเยี่ยน พร้อมกับศีรษะของฝานอี๋ว์ชี ซึ่งเป็นศัตรูคนสำคัญคนหนึ่งของฉินอ๋องที่หลบหนีไปยังแคว้นเยี่ยน เพื่อเสแสร้งว่าแคว้นเยี่ยนสยบยอมต่อแคว้นฉิน 

ทางฝ่ายแคว้นฉินไม่ทราบมาก่อนว่านี่เป็นแผนการ ได้จัดการต้อนรับอย่างยิ่งใหญ่ ในการเข้าเฝ้าครั้งนี้ จิงเคอเป็นผู้เดินนำหน้าถือกล่องใส่ศีรษะของฝานอี๋ว์ชีเดินนำหน้า ขณะที่ฉินอู๋หยางถือม้วนแผนที่เดินตามหลัง แต่กิริยาของฉินอู๋หยางตื่นตระหนกมีพิรุธให้จับได้ ฉินอ๋องจึงสั่งให้ฉินอู๋หยางหยุดอยู่ห่าง ๆ แล้วรับสั่งให้จิงเคอรับแผนที่มาคลี่ให้ทอดพระเนตร  ปรากฏว่ามีดสั้นที่ซ่อนอยู่ปลายสุดของแผนที่แล่บออกมาให้เห็น แผนการลอบสังหารฉินอ๋องครั้งนี้จึงล้มเหลว แม้จิงเคอจะพยายามใช้มีดสั้นนั่นจ้วงแทงฉินอ๋องแล้วก็ตาม แต่ฉินอ๋องก็หลบหลีกไปได้พ้น ท้ายสุดเป็นฝ่ายจิงเคอและฉินอู้หยางที่ถูกองครักษ์ของฉินอ๋อง สังหารลงในท้องพระโรงทันที

การลอบสังหารฉินอ๋องในครั้งนี้เกิดขึ้นในปีที่ 227 ก่อนคริสต์ศักราช เป็นที่เลื่องลือไปทั่ว ซือหม่าเซียน นักประวัติศาสตร์ในยุคราชวงศ์ฮั่นตอนต้น แม้จะเป็นในยุคหลังผ่านมาหลายร้อยปีแล้วก็ตาม ก็ได้บันทึกถึงเหตุการณ์ครั้งนี้ไว้ ชื่อ *刺客列傳* (*ชีวประวัตินักลอบสังหาร*)

## ในวัฒนธรรมต่าง ๆ

เรื่องราวการลอบสังหารของจิงเคอในครั้งนี้  ได้ถูกดัดแปลงในวัฒนธรรมร่วมสมัยของจีนในยุคปัจจุบันหลายอย่าง อาทิ *[[The Emperor and the Assassin]]* ภาพยนตร์ในปี ค.ศ. 1999 ตัวละครจิงเคอรับบทโดย จาง เฟิงอี้ จากการกำกับของ เฉิน ไคเก๋อ หรือถูกดัดแปลงเป็นตัวละครใน *[[ฮีโร่]]* ในปี ค.ศ. 2003 จากการกำกับของ จาง อี้โหมว ซึ่งตัวนักลอบสังหารแสดงโดย หลี่ เหลียนเจี๋ย หรือในละครโทรทัศน์ชุด *[[จิ๋นซีฮ่องเต้ (ภาพยนตร์จีนชุด)|The Rise of the Great Wall]]* ในปี ค.ศ. 1986 โดย ATV ตัวละครจิงเคอแสดงโดย หลิว สงเหยินและ *[[Assassinator Jing Ke]]* ในปี ค.ศ. 2004 นำแสดงโดย หลิว ยี่

นอกจากนี้แล้ว เหตุการณ์ครั้งนี้ได้กลายมาเป็นภาษิตในภาษาจีนคำว่า *图穷匕见* (จีนกลาง: *ถูฉงชีเสี้ยน*, แต้จิ๋ว: *โต่วเคี้ยงชิกหิ่ง*) แปลว่า "สุดแผนที่มีดปรากฏ" ซึ่งหมายถึง "แผนการแตกไม่สามารถปกปิดได้" 

## อ้างอิง

หมวดหมู่:บุคคลในยุคราชวงศ์ฉิน
หมวดหมู่:ผู้ลอบสังหารชาวจีน
หมวดหมู่:จิ๋นซีฮ่องเต้
หมวดหมู่:บุคคลที่เสียชีวิตในปี พ.ศ. 317
อนุสัญญาเบิร์น

**อนุสัญญากรุงเบิร์นว่าด้วยการคุ้มครองงานวรรณกรรมและศิลปกรรม** () หรือมักเป็นที่รู้จักกันว่า **อนุสัญญาเบิร์น** เป็นความตกลงระหว่างประเทศว่าด้วยเรื่องลิขสิทธิ์ ซึ่งได้รับการยอมรับเป็นครั้งแรกในเบิร์น ประเทศสวิตเซอร์แลนด์ ใน ค.ศ. 1886

## เนื้อหา
อนุสัญญาเบิร์นกำหนดให้ภาคีผู้ลงนามรับรองลิขสิทธิ์ของผลงานของนักประเทศจากภาคีประเทศผู้ลงนามอื่น (ซึ่งรู้จักกันในชื่อ สมาชิกแห่งสหภาพเบิร์น) ในวิธีเดียวกับที่ประเทศนั้นรับรองลิขสิทธิ์จากชาติตน ตัวอย่างเช่น กฎหมายลิขสิทธิ์ฝรั่งเศสมีผลใช้บังคับกับทุกอย่างที่ตีพิมพ์หรือแสดงในฝรั่งเศส ไม่ว่าผลงานนั้นจะสร้างสรรค์ขึ้นเดิมจากที่ใดก็ตาม

นอกเหนือไปจากการจัดตั้งระบบการปฏิบัติอย่างเท่าเทียมซึ่งลิขสิทธิ์ที่ถูกทำให้เป็นสากลในบรรดาภาคีผู้ลงนามแล้ว ความตกลงดังกล่าวยังกำหนดให้รัฐสมาชิกจัดเตรียมมาตรฐานขั้นต่ำกฎหมายลิขสิทธิ์อย่างเข้มแข็ง
 
ลิขสิทธิ์ภายใต้อนุสัญญาเบิร์นจำเป็นต้องเกิดขึ้นโดยอัตโนมัติ ซึ่งอนุสัญญาเบิร์นห้ามมิให้กำหนดให้ต้องมีแบบพิธี (formalities) ใด ๆ ที่จะเป็นเงื่อนไขแห่งการเกิดขึ้นของลิขสิทธิ หรือเงื่อนไขในการบังคับใช้ลิขสิทธิ์ เช่น การบังคับให้ต้องจดทะเบียนงาน การบังคับให้ต้องใส่ข้อความสงวนสิทธิไว้ในงาน หรือการให้ส่งสำเนางานไปยังหอสมุด (deposit) เป็นต้น  

อนุสัญญาเบิร์นประกาศให้ทุกผลงานยกเว้นภาพถ่ายและภาพยนตร์จะมีลิขสิทธิ์คุ้มครองเป็นระยะเวลาอย่างน้อย 50 ปีหลังผู้สร้างสรรค์เสียชีวิต แต่รัฐภาคีสามารถต่อเงื่อนไขได้โดยเสรี ดังที่สหภาพยุโรปกระทำในคำสั่งว่าด้วยการประสานเงื่อนไขการคุ้มครองลิขสิทธิ์ (Directive on harmonising the term of copyright protection) พ.ศ. 2536 สำหรับภาพถ่าย อนุสัญญาเบิร์นกำหนดเงื่อนไขขั้นต่ำไว้ 25 ปีนับแต่ปีที่ภาพถ่ายนั้นสร้างสรรค์ขึ้น และสำหรับภาพยนตร์ ขั้นต่ำอยู่ที่ 50 ปีหลังออกฉายครั้งแรก หรือ 50 ปีหลังการสร้างสรรค์ หากไม่ถูกฉายภายใน 50 ปีหลังการสร้างสรรค์ ประเทศภายใต้การแก้ไขปรับปรุงครั้งก่อน ๆ ของสนธิสัญญาอาจเลือกเงื่อนไขการคุ้มครองของตนเอง และผลงานเจาะจงบางประเภท (เช่น แผ่นเสียงหรือภาพเคลื่อนไหว) อาจกำหนดไว้สั้นกว่านั้น

แม้ว่าอนุสัญญาเบิร์นจะประกาศให้กฎหมายลิขสิทธิ์ของประเทศที่ซึ่งมีการอ้างลิขสิทธิ์สามารถนำไปปรับใช้ได้ ข้อ 7.8 ระบุว่า "เว้นแต่กฎหมายของประเทศนั้นระบุเป็นอื่น เงื่อนไขนั้นจะต้องไม่เกินเงื่อนไขที่กำหนดไว้คงที่ในประเทศต้นกำเนิดผลงานนั้น" นั่นคือ ผู้ประพันธ์โดยทั่วไปจะไม่มีสิทธิในลิขสิทธิ์ในต่างประเทศนานกว่าประเทศที่ตนอยู่อาศัยนั้น แม้ว่ากฎหมายต่างประเทศกำหนดเงื่อนไขนานกว่าก็ตาม นี่เป็นที่รู้จักกันโดยทั่วไปว่า "กฎแห่งเงื่อนไขสั้นกว่า" ไม่ใช่ทุกประเทศที่ยอมรับกฎนี้

อนุสัญญาเบิร์นให้อำนาจแก่ประเทศที่จะอนุญาตการใช้ผลงานที่มีลิขสิทธิ์ ในลักษณะที่เป็นธรรม ภายใต้ข้อยกเว้นการละเมิดตาม มาตรา 9(2) - ซึ่งพ้องกับมาตรา 13 ของสนธิสัญญาทริปส์ (TRIPs) - ในผลงานตีพิมพ์หรือการแพร่ภาพอื่น โดยจะต้องเป็นไปตามวัตถุประสงค์ที่กฏหมายกำหนด และต้องไม่กระทบถึงประโยชน์อันชอบธรรมของเจ้าของลิขสิทธิ์ตามสมควร หลักการข้อยกเว้นการละเมิดตามบทบัญญัติของอนุสัญญาเบิร์นจึงไม่รับรองข้อยกเว้นแบบกว้าง อย่างเช่นหลักการ "ใช้โดยชอบธรรม" หรือ fair use ตามอย่างกฎหมายลิขสิทธิของสหรัฐอเมริกาไว้โดยตรง

## อ้างอิง

หมวดหมู่:สนธิสัญญาลิขสิทธิ์
หมวดหมู่:สนธิสัญญาในคริสต์ศตวรรษที่ 19
หมวดหมู่:สนธิสัญญาเกี่ยวข้องกับภูฏาน
หมวดหมู่:สนธิสัญญาเกี่ยวข้องกับสวีเดน
โอมูระ

**โอมูระ** () เป็นนครในจังหวัดนางาซากิ ประเทศญี่ปุ่น มีขนาดพื้นที่ทั้งสิ้น 126.64 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 96,287 คน

## ภูมิศาสตร์
### เทศบาลข้างเคียง
* จังหวัดนางาซากิ
** เมืองฮิงาชิโซโนงิ
** นครอิซาฮายะ
* จังหวัดซางะ
** นครคาชิมะ
** เมืองทาระ
** นครอูเรชิโนะ

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของโอมูระใน ค.ศ. 2022 อยู่ที่ 98,237 คน โอมูระได้ทำการสำรวจสำมะโนประชากรมาตั้งแต่ ค.ศ. 1960 แม้ว่าจำนวนประชากรของโอมูระจะลดลงเล็กน้อยในช่วงทศวรรษ 1960 แต่ก็ได้เพิ่มมากขึ้นตั้งแต่ ค.ศ. 1970

thumb|none|ศาลาว่าการนครโอมูระ

## ความสัมพันธ์ภายนอก
;เมืองพี่น้อง
*  ซิงตรา ประเทศโปรตุเกส
*  ซานคาร์โล รัฐแคลิฟอร์เนีย สหรัฐ
*  เซ็มโบกุ จังหวัดอากิตะ ประเทศญี่ปุ่น
*  อิตามิ จังหวัดเฮียวโงะ ประเทศญี่ปุ่น

;เมืองมิตรภาพ
*  เขตหมิ่นหาง เซี่ยงไฮ้ ประเทศจีน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดนางาซากิ